open-index/open-wikipedia-markdown huggingface dataset:
தேன் பூண்டு சுவைச்சாறு

**தேன் பூண்டு சுவைச்சாறு** (*Honey garlic sauce*) என்பது இனிப்பும், புளிப்பும் கலந்த சுவையுள்ள சுவைச்சாறு ஆகும். இதன்  சுவையானது, தேனுக்கும், வெள்ளைப்பூண்டிற்கும் கலந்து இருக்கும் இடைப்பட்ட சுவையாகும். இது கனட நாட்டில் அதிகம் விரும்பி சுவைக்கப்படும் சுவைச்சாறு ஆகும். இச்சுவைச்சாறு, 'இறகு கோழிக்கறி', விலா எலும்பு இறைச்சி ஆகிய உணவுகளின் மேலே தடவி உண்ணப் பயன்படும் சுவைச்சாறுகளிலேயே, அதிகம் பயன்படும் சுவைச்சாறு ஆகும். மேலும், 'இறைச்சி உருண்டை' (meatballs) போன்ற உணவுகளிலும் இது பயன்படுத்தப்படுகிறது. இதனை மிக எளிமையாக, வீட்டிலேயே சில நிமிடங்களில் தயாரிக்கலாம்.

## இவற்றையும் காணவும்
* பூண்டு சுவைச்சாறு
* அக்லியாட்டா – இத்தாலியின் பூண்டு சுவைச்சாறு
* 

## மேற்கோள்கள்

பகுப்பு:பூண்டு உணவுகள்
குளோரைல் டெட்ராபெர்குளோரேட்டோ ஆரேட்டு

**குளோரைல் டெட்ராபெர்குளோரேட்டோ ஆரேட்டு**  (*Chloryl tetraperchloratoaurate*) என்பது ClO2Au(ClO4)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரைல் நேர்மின் அயனியும் டெட்ராபெர்குளோரேட்டோ ஆரேட்டு எதிர்மின் அயனியும் சேர்ந்து இச்சேர்மம் உருவாகிறது. ஆரஞ்சு நிறத் திண்மமான இது காற்றில் எளிதாக நீராற்பகுப்புக்கு உட்படுகிறது.

## தயாரிப்பு
தங்கம் உலோகம், தங்கம்(III) குளோரைடு அல்லது குளோரோ ஆரிக் அமிலத்தை டைகுளோரின் எக்சாக்சைடு சேர்மத்தைப் பயன்படுத்தி ஆக்சிசனேற்றம் செய்து குளோரைல் டெட்ராபெர்குளோரேட்டோ ஆரேட்டு தயாரிக்கப்படுகிறது:

:2 AuCl3 + 8 Cl2O6 → 2 ClO2Au(ClO4)4 + 6 ClO2 + 3 Cl2.

## வினைகள்
தங்கம்(III) பெர்குளோரேட்டின் உற்பத்திக்காக இந்த சேர்மத்தை சூடாக்குவதன் மூலம் முயற்சி செய்யப்பட்டது.  ஆனால் அதற்கு பதிலாக ஓர் ஆக்சி-பெர்குளோரேட்டோ வழிப்பெறுதியை உருவாக்கியது. 
 
## மேற்கோள்கள்

பகுப்பு:பெர்குளோரேட்டுகள்
பகுப்பு:தங்கம்(III) சேர்மங்கள்
பகுப்பு:குளோரைல் சேர்மங்கள்
கொக்கி அலகு கொண்டலாத்தி

**கொக்கி அலகு கொண்டலாத்தி** (*Hook-billed bulbul*) என்பது கொண்டைக்குருவி குடும்பத்தைச் சேர்ந்த ஓர் சிற்றினமாகும். இது கிழக்கு சுமாத்திரா மற்றும் போர்னியோவில் காணப்படுகிறது. இங்கு இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமய அல்லது வெப்பமண்டல சதுப்பு நிலங்கள் ஆகும். இது வாழிட இழப்பால் அச்சுறுத்தப்படுகிறது. கொக்கி அலகு கொண்டலாத்தியின் வேறு பெயர்கள் நீண்ட கொக்கி அலகு கொண்டலாத்தி மற்றும் நீண்ட அலகு கொண்டலாத்தி என்பனவாம்.

தற்போது *செடோர்னிசு* பேரினத்தில் ஒரே ஒரு மாதிரியினைக் கொண்டிருக்கும்போது, முதலில் இந்தப் பேரினத்தில் முதுகில் முடியுடைய கொண்டலாத்தி (இப்போது *திரிக்கோலெசுடசு கிரினிகர் விரிடிசா*) வகைப்பட்டிருந்தது.

## மேற்கோள்கள்

## வெளி இணைப்புகள்

* BirdLife Species Factsheet.

பகுப்பு:கொண்டலாத்திகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பக்கான் மாவட்டம்

thumb| 280px|பக்கான் மாவட்ட வரைபடம்

**பக்கான் மாவட்டம்** (மலாய்: *Daerah Pakan*; ஆங்கிலம்: *Pakan District*) என்பது மலேசியா, சரவாக் மாநிலத்தில் சரிக்கே பிரிவில் உள்ள ஒரு துணை மாவட்டம்; மற்றும் பக்கான் மாவட்டத்தின் தலைநகரமும் ஆகும்.  இது  பரப்பளவைக் கொண்டது. இந்நகரம் சரிக்கே நகரத்திலிருந்து 45 கிமீ தொலைவில் அமைந்துள்ளது.

இந்த நகரம், முற்றிலும் நிலங்களால் சூழப்பட்ட நில அமைப்பைக் கொண்டுள்ளது. 2020 மக்கள் தொகை கணக்கெடுப்பின்படி, இந்தத் துணை மாவட்டத்தின் மக்கள் தொகை மதிப்பீடு 15,462 ஆகும்.

## பொது

இங்கு வசிப்பவர்களில் பெரும்பாலோர் இபான் மக்கள் (95%+); மற்றும் சிறுபான்மை இனத்தவர்களாகச் சீனர்கள் உள்ளனர். சீனர்கள், பொதுவாக அதன் நகரப் பகுதியில் அதிகமாய் வாழ்கின்றனர். 

மலாய்க்காரர்களில் சிறுபான்மையினர் ஆசிரியர்கள், செவிலியர்கள், மாவட்ட அலுவலகர்கள்; மற்றும் காவல்துறை அதிகாரிகள் போன்ற அரசாங்கத் துறைகளில் பணிபுரிகின்றனர்.

## சொற்பிறப்பியல்

பாக்கான் என்ற பெயர் புவா பாக்கான் (Buah Pakan) என்ற டுரியான் உள்ளூர் பழத்திலிருந்து பெறப்பட்டது. இந்தப் பழம் மஞ்சள் நிறத் தோலையும் சதையையும் கொண்டுள்ளது. பாக்கான் நகரத்தின் எண்டபாய் சாலைச் சந்திப்பில் நகரத்தின் அடையாளமாக வைக்கப்பட்டுள்ளது.

## வரலாறு

ஜுலாவ் மாவட்டத்தின் அதிகார வரம்பிற்குட்பட்ட பக்கான் பகுதி, 1973 முதல் துணை மாவட்டமாக நிர்வாகிக்கப்பட்டது. 1 மார்ச் 2002 அன்று, இப்பகுதி ஒரு மாவட்டமாக தரம் உயர்த்தப்பட்டு சரிக்கே பிரிவின் நிர்வாகத்தின் கீழ் வந்தது. 

## மக்கள்தொகையியல்

1991 முதல் 2000 வரை பக்கான் மாவட்ட மக்கள்தொகை 1.38% அளவுக்கு வளர்ச்சி அடைந்தது. இதற்கிடையில், 2000 முதல் 2010 வரை, 0.37% அளவுக்கு வளர்ச்சி அடைந்தது. 

## பொருளாதாரம்

2019-ஆம் ஆண்டில் மலேசிய கிராமப்புற மேம்பாட்டு அமைச்சு வெளியிட்ட புள்ளிவிவரங்களின்படி, மலேசியாவின் மிக ஏழ்மை நிலை மாவட்டமாக இந்த மாவட்டம் உள்ளது. சராசரி ஒரு குடும்பத்தின் மாத வருமானமாக மாதத்திற்கு RM 2,760 என்று பதிவு செய்யப்பட்டுள்ளது. 

எனவே, இம்மாவட்டம் அரசு அமைச்சின் சமூக-பொருளாதார மேம்பாட்டுத் திட்டங்களை செயல்பட்டு வருகிறது. 2019 ஆம் ஆண்டு நிலவரப்படி, மாவட்டத்தில் வேலைவாய்ப்பு விகிதம் 96.9% ஆக இருந்தது, 3.4% வேலையின்மை, 8,800 பேர் வேலையிலும், 300 பேர் வேலையில்லாமலும் உள்ளனர். 

## நகரம் மற்றும் கிராமங்கள்

### பக்கான்
thumb| பக்கான் மாவட்ட அலுவலகம்
பக்கான் மாவட்ட அலுவலகம் பாக்கன் மாவட்டத்தை நிர்வகிக்கிறது. 

### நாங்க என்டை

செப்டம்பர் 2019 இல் நாங்க என்டை தார் சாலையுடன் இணைக்கப்பட்டது 

### நாங்க வாக்

thumb| நங்கா வாக் துவக்கப்பள்ளி
நங்க வாக்கை உலு ஜுலாவுடன் இணைக்கும் ஒரு சாலை உள்ளது. 2016ம் ஆண்டு நிலவரப்படி, இப்பகுதியில் தண்ணீர், மின்சாரம் இல்லாத நிலை இங்குள்ளது. 

### நாங்க காரா

thumb| நங்கா காரா மருத்துவமனை
இப்பகுதியில் ஒரு தொடக்கப்பள்ளி உள்ளது. 

### உளு என்டபாய்

பக்கான் நகரத்திலிருந்து மூன்று மணி நேர பயணத்தில் உளு என்டபாய் அமைந்துள்ளது. இங்கு நங்கா கெமலிஹ் பொது சுகாதார மருத்துவமனை,   எஸ்கே உலு என்தாபாய் (தொடக்கப்பள்ளி) ஆகியவை அமைந்துள்ளன.  ஒரு புதிய மருத்துவமனை, நிர்வாகத் தொகுதி, எஸ்.கே. உலு என்தாபாய்க்கு எதிரே உள்ள பணியாளர்கள் குடியிருப்புக் கொண்ட ஒரு மேம்பாட்டுத் திட்டம் 2017 இல் தொடங்கப்பட்டது. இத்திட்டம் 2019 இல் கட்டுமானத்தைத் தொடங்கியது  மார்ச் 2021 இல் 70% முன்னேற்றத்தை எட்டியது. 

## மேலும் காண்க

* சரிக்கே பிரிவு
* இபான் மக்கள்
* மலேசியாவின் மாநிலப் பிரிவுகள்
* மலேசியத் தேசியப் பூங்காக்களின் பட்டியல்

## மேற்கோள்கள்

## வெளி இணைப்புகள்
* 

பகுப்பு:சரவாக் நகரங்கள்
பகுப்பு:சரவாக் மாவட்டங்கள்
பிரதீப் ரங்கநாதன்

**பிரதீப் ரங்கநாதன்** (*Pradeep Ranganathan*) ஓர் இந்தியத் திரைப்பட இயக்குநரும், நடிகரும் ஆவார். இவர் முக்கியமாகத் தமிழகத் திரைப்படத்துறையில் பணியாற்றுகிறார். 2019 ஆம் ஆண்டு வெளிவந்த கோமாளி, 2022இல் வெளியான *லவ் டுடே* ஆகிய படங்களில் மூலம் பிரபலமானார். லவ் டுடே திரைப்படத்தில் நடிகராகவும் அறிமுகமானார். . பிரதீப் விழுப்புரம் மாவட்டம் திண்டிவனம் வட்டம் வேங்கை கிராமத்தைச் சேர்ந்தவர் ஆவார்.

## தொழில் வாழ்க்கை
*வாட்ஸ்அப் காதல்* (2015) உட்பட பல குறும்படங்களைத் தயாரித்து தனது வாழ்க்கையைத் தொடங்கிய பிரதீப், நடிப்பு, படத்தொகுப்பு, இயக்கம் போன்ற பல பணிகளைச் செய்தார். ஜெயம் ரவி நடிப்பில் *வேல்ஸ் இண்டர்நேசனல்* தயாரிப்பில் கோமாளி (2019) திரைப்படத்தை இயக்கும் ஒரு வாய்ப்பைப் பெற்றார்.

2019-இல் ஜெயம் ரவி, காஜல் அகர்வால் நடித்த கோமாளி திரைப்படத்தில் இயக்குநராக அறிமுகமானார். மேலும் இத்திரைப்படம் வணிக ரீதியாக வெற்றி பெற்றது. பிரதீப் ரங்கநாதனும் படத்தின் இறுதிக்காட்சியில் ஒரு சிறப்புத் தோற்றத்தில் தோன்றினார்.

## திரைப்படங்கள்

## சர்ச்சை
நடிகர் இரசினிகாந்து 1996ஆம் ஆண்டில் அரசியலுக்கு வருவதாகக் கூறியதை கோமாளி திரைப்படத்தில் சித்தரித்தது சர்ச்சையானது. இரசினிகாந்தின் இரசிகர்கள் படத்தை புறக்கணிக்க வேண்டும் என்று கோரினர். பின்னர் இந்தக் காட்சி படத்திலிருந்து நீக்கப்பட்டது.

## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:இந்திய நடிகர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
சந்தோக்பென் ஆரேத்தியா

**சந்தோக்பெண் பச்சுபாய் ஆரேத்தியா** (*Santokben Aarethiya*-பிறப்பு 1965) என்பவர் இந்தியாவில் குசராத்து மாநிலத்தினைச் சார்ந்த ஓர் அரசியல்வாதி ஆவார். இவர் இந்திய தேசிய காங்கிரசு கட்சியினைச் சார்ந்தவர். ஆரேத்தியா குசராத்து சட்டமன்றத்தில் 14ஆவது சட்டமன்றத்தின் உறுப்பினராக ராபார் சட்டமன்றத் தொகுதியிலிருந்து 2017 முதல் 2022 வரை பணியாற்றினார்..

## மேற்கோள்கள்

பகுப்பு:1965 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:குஜராத்தின் சட்டமன்ற உறுப்பினர்கள்
கிளைத்த சங்கிலி கொழுப்பு அமிலம்

**கிளைத்த சங்கிலி கொழுப்பு அமிலங்கள்** (*Branched-chain fatty acids *) என்பவை பொதுவாக கார்பன் சங்கிலியில் ஒன்று அல்லது அதற்கு மேற்பட்ட மெத்தில் கிளைகளைக் கொண்ட நிறைவுற்ற கொழுப்பு அமிலங்கள் ஆகும். பெரும்பாலும் பாக்டீரியாக்களில் இவை காணப்படுகின்றன. ஆனால் நொதிக்கவைக்கப்பட்ட சோயா பீன்சால் ஆன நாட்டோ எனப்படும் பாரம்பரிய சப்பான் உணவு, பால் பொருட்கள், மனிதக் குழந்தைகளின் பிண்டப்பூநீறு மற்றும் கலிபோர்னியா கடல் சிங்கங்களில் இவை காணப்படுகின்றன.  குடல் நுண்ணுயிரிகளின் வளர்ச்சியை ஊக்குவிப்பதில் இவை பங்கு வகிக்கின்றன. இலானோலின் என்ற விலங்கு மெழுகு பொருளிலும் கிளைத்த சங்கிலி கொழுப்பு அமிலங்கள் காணப்படுகின்றன.

ஆட்டிறைச்சியின் வாசனைக்கு கிளைத்த சங்கிலி கொழுப்பு அமிலங்கள் காரணமாகக் கருதப்படுகின்றன. மற்றும் அதிக உள்ளடக்கம் இருந்தால் நுகர்வோர் ஆட்டுக்குட்டி இறைச்சியின் வாசனையை விரும்பாமல் போகவும் காரணமாகிறது. கிளைத்த சங்கிலி கொழுப்பு அமிலங்கள் கிளைத்த சங்கிலி கொழுப்பு அமில ஒருங்கிணைப்பு அமைப்பு மூலம் ஒருங்கிணைக்கப்படுகின்றன.

## மேற்கோள்கள்

பகுப்பு:கொழுப்பு அமிலங்கள்
பகுப்பு:கரிமச் சேர்மங்கள்
கேமபென் ஆச்சார்யா

**கேமபென் ஆச்சார்யா** (*Hemaben Acharya*) என்பவர் இந்தியாவில் குசராத்து மாநிலத்தினைச் சார்ந்த அரசியல்வாதி ஆவார். இவர் பாரதிய ஜனதா கட்சி தலைவர் ஆவார். 1975 முதல் 1980 வரை குசராத்து அரசில் சுகாதார அமைச்சராக இருந்தார். இவர் குசராத்து சட்டப்பேரவையில் ஜுனாகத் சட்டமன்றத் தொகுதியின் சட்டமன்ற உறுப்பினராக 1975 முதல் 1980 வரை பணியாற்றினார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
சீமா மொகிலே

**சீமா மொகிலே** (*Seema Mohile*; பிறப்பு: 25 மே 1965) இந்தியாவின் குசராத்து மாநிலத்தினைச் சேர்ந்த அரசியல்வாதி ஆவார். இவர் பாரதிய ஜனதா கட்சி உறுப்பினர் ஆவார். இவர் அகோட்டா சட்டமன்றத் தொகுதியிலிருந்து 14ஆவது குசராத்து சட்டமன்ற உறுப்பினராக 2017 முதல் 2022 வரை பதவியிலிருந்தார்.

சீமா வடோதரா துணை மாநகரத் தந்தையாகவும் இருந்தார். இவர் 2017 குசராத்து சட்டப்பேரவைத் தேர்தலில் அகோட்டா தொகுதியிலிருந்து இந்திய தேசிய காங்கிரசு கட்சியின் வேட்பாளர் இரஞ்சித் சரத் சந்திர சவனை 57139 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:1965 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பர்சா சிங் பாரிகா

**பர்சா சிங் பாரிகா** (*Barsha Singh Bariha*) என்பவர் இந்தியாவின் ஒடிசா சட்டமன்றத்தில் பதம்பூர் தொகுதியைப் பிரதிநிதித்துவப்படுத்தும் பிஜு ஜனதா தளத்தைச் சேர்ந்த அரசியல்வாதி ஆவார்.

## அரசியல்
பாரிகா தனது தந்தை பைஜயா இரஞ்சன் சிங் பாரிகா இறந்ததைத் தொடர்ந்து, 5 திசம்பர் 2022-இல் பதம்பூர் சட்டமன்றத் தொகுதிக்கு நடைபெற்ற இடைத்தேர்தலில் 120,807 வாக்குகளுடன் 42,679 வாக்குகள் வித்தியாசத்தில் வெற்றி பெற்றார். இவர் ஒடிசா சட்டமன்றத்தின் சத்யபாடி தொகுதியின் முன்னாள் உறுப்பினரான ராமரஞ்சன் பாலியார்சிங்கின் மருமகள் ஆவார்.

## மேற்கோள்கள்

பகுப்பு:ஒடிசா அரசியல்வாதிகள்
பகுப்பு:வாழும் மக்கள்
அம்பிகா சுகுமாரன்

**அம்பிகா சுகுமாரன் நாயர்** (*Ambika Sukumaran Nair*) என்பவர் ஓர் இந்திய நடிகை ஆவார். 1950கள் மற்றும் 1960களில் மலையாளத் திரைப்படங்களில் பணியாற்றியதற்காக நன்கு அறியப்படுகிறார். இவர்  திருவிதாங்கூர் சகோதரிகளான லலிதா, பத்மினி ராகினி, மேலும் ஷோபனா, வினீத், கிருஷ்ணா  சுகுமாரி ஆகியோரின் நெருங்கிய உறவினர். அம்பிகாவும் அந்தப் பாதையில் செல்லத் தொடங்கினார்.  1952 இல் உதயா ஸ்டுடியோவின் *விஸ்ப்பிண்டே விலி* என்ற திரைப்படத்தில் அறிமுகமானார். இவர் பிரேம்நசீரின் முதல் நாயகியும் ஆவார். 1968 ஆம் ஆண்டில், மலையாளத் திரைப்படத்தில் பி. வேணு இயக்கிய *[[விருதன் சங்கு]]* என்ற முழுநீள நகைச்சுவை படத்தில் முன்னணி நடிகையாக நடித்தார். இவர் 80க்கும் மேற்பட்ட படங்களில் நடித்துள்ளார்.

## தனிப்பட்ட வாழ்க்கை
இவர் சுகுமாரனைத் திருமணம் செய்து கொண்டு திரையுலகை விட்டு வெளியேறி, அமெரிக்காவில் குடியேறினார். இவருக்கு இரண்டு மகள்கள் உள்ளனர். இவர் ஒரு பயிற்சி பெற்ற பரதநாட்டியக்  கலைஞர். இவள் நியூ செர்சியில் ஒரு நடனப் பள்ளியை நடத்திவந்தார்.

## பகுதி திரைப்படவியல்
### தமிழ்
# பொன்னி (1953) நடனக் கலைஞராக
# ரம்பையின் காதல் (1956) மேனகையாக
# ராஜா ராணி (1956) நடனக் கலைஞராக
# மாதர் குல மாணிக்கம் (1956) நடனக் கலைஞராக
# புதுவாழ்வு (1957) 
# யானை வளர்த்த வானம்பாடி (1959) 
# இரத்தினபுரி இளவரசி (1960)
# இவன் அவனேதான் (1960) 
# சிறீ வள்ளி (1961) 
# நான் வணங்கும் தெய்வம் (1963)
# கந்தன் கருணை (1967) பதுமகோமலையாக
# தில்லானா மோகனாம்பாள் (1968) மரகதமாக

## மேற்கோள்கள்

## வெளி இணைப்புகள்
*
*
*

பகுப்பு:இந்தித் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:கேரள நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
மம்தா தேவி

**மம்தா தேவி** (*Mamta Devi*) சார்க்கண்டைச் சேர்ந்த இந்திய அரசியல்வாதியும், இந்திய தேசிய காங்கிரசு உறுப்பினரும் ஆவார். இவர் ராம்கட் சட்டமன்றத் தொகுதியிலிருந்து சாக்கண்டின் சட்டப்பேரவை உறுப்பினராக 2015 முதல் 2019 வரை பதவியிலிருந்தார். இவர் ராம்கட் மாவட்ட ஊராட்சி மன்ற உறுப்பினராகவும் இருந்துள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:சார்க்கண்டு அரசியல்வாதிகள்
கருங் கழுத்து கொண்டலாத்தி

**கருங் கழுத்து கொண்டலாத்தி** (*Black-collared bulbul*) என்பது கொண்டைக்குருவி குடும்பத்தைச் சேர்ந்த சிற்றினமாகும். இது *நியோலேசுடெசு* பேரினத்தில் உள்ள ஒரே சிற்றினமாகும். 1999ஆம் ஆண்டில் மூலக்கூறு மரபணு உறவுகள் பற்றிய மதிப்பாய்வு *பைக்னோடிடேயுடனான* நடத்தை மற்றும் உருவவியல் தொடர்புகளை உறுதிப்படுத்தும் வரை, பல ஆண்டுகளாக, சில வகைப்பாட்டியலாளர்கள் இதன் வடிவம் மற்றும் இறகுகள் ஒற்றுமைகள் காரணமாகப் புதர் கீச்சான் அல்லது கீச்சான் குடும்பங்களைச் சேர்ந்தவையாகக்  கருதினர். கருங் கழுத்து கொண்டலாத்தி பூமத்திய ரேகை ஆப்பிரிக்காவில் இயற்கையான வறண்ட புன்னிலப் பகுதியில் காணப்படுகிறது.
## மேற்கோள்கள்

## வெளி இணைப்புகள்
* Image at ADW 

பகுப்பு:நடு ஆப்பிரிக்க பறவைகள்
பகுப்பு:கொண்டலாத்திகள்
கோலா கோகரன்னாத் தொடருந்து நிலையம்

**கோலா கோகரன்னாத் தொடருந்து நிலையம்** (*Gola Gokarannath railway station*) கோலா கோகரண்ணாத் நகரில் உள்ள முக்கியத் தொடருந்து நிலையமாகும். இந்த நிலையம் லக்னோ வடகிழக்கு இரயில்வே பிரிவில் உள்ள புறநகர் தொடருந்து நிலையங்களில் ஒன்றாகும். இதன் குறியீடு ஜிகே ஆகும். இது கோலா கோகரநாத் நகரத்திற்கு சேவை செய்கிறது. இந்த நிலையத்தில் மூன்று தளங்கள் மற்றும் சரக்கு தளங்கள் உள்ளன. மைலானி, லக்கிம்பூர், லக்னோ, கோண்டா, பாராபங்கி, பல்ராம்பூர் மற்றும் கோரக்பூர் ஆகிய இடங்களுக்கு நேரடித் தொடருந்துகள் உள்ளன. எதிர்காலத்தில் புது தில்லி, ஜெய்ப்பூர், ஹரித்வார், புனே, மும்பை, கான்பூர், ஜான்சி மற்றும் இந்தியாவின் பிற முக்கிய நகரங்களுக்கு மேலும் தொடருந்துகள் எதிர்பார்க்கப்படுகின்றன.

## மேற்கோள்கள்

பகுப்பு:உத்தரப் பிரதேசத் தொடருந்து நிலையங்கள்
ஐஎன்எஸ் சமக் (கே95)

**ஐஎன்எஸ் சமக் (கே95) ** (கிளிட்டர்) இந்திய கடற்படை விரைவு தாக்குதல் கப்பலின் முன்னணி கப்பலாகும். ஐஎன்எஸ் சமக் முதன்முதலில் 70 களில் கட்டப்பட்டது, இது முழு சுமையுடன் 245 டன் இடப்பெயர்ச்சியைக் கொண்டிருந்தது. இக்கப்பல் சுமார் 38.6 மீ நீளம் கொண்டது, இது 37 + கடல் மைல்களுக்கு மேல் வேகத்தைக் கொண்டிருந்தது.

ஐஎன்எஸ் சமக் 2005 மே 5 அன்று முழுமையாக பணிநீக்கம் செய்யப்பட்டு, அருங்காட்சியகக் கப்பலாக இந்தியாவின் புனேவில் உள்ள அதன் இறுதி ஓய்வு இடத்திற்கு இழுத்துச் செல்லப்பட்டது. 70களில் சோவியத் கடற்படைக்கு சொந்தமான 205 மொஸ்கிட்-கிளாஸ் (ஓசா-வகுப்பு ஏவுகணை படகுகள்) திட்டத்தின் மாற்றியமைக்கப்பட்ட பதிப்பாக ஐ. என். எஸ் சமக் வடிவமைக்கப்பட்டது.

## ஆயுதங்கள்
ஐஎன்எஸ் சமக் ஒரு நிலையான ஏகே-230 30 மிமீ துப்பாக்கி ஆயுதம் ஏந்தியிருந்தது, இது பொதுவாக குறைந்த கவசங்கள் மற்றும் திறந்த கடல் வரிசைப்படுத்தல் கப்பல்களுக்கு கடல்-துப்பாக்கி தனித்துப் பயன்படுத்தப்படுகிறது, இது எஸ்ஏ-என்-5 எஸ்ஏஎம் அமைப்பைக் கொண்டு ஆயுதம் ஏந்தியது, இது கடல் வகை வரிசைப்படுத்தலின் திறன் கொண்டதாக மாற்றியமைக்கப்பட்டது.

## மேற்கோள்கள்


பகுப்பு:இந்தியக் கப்பல்கள்
இருபென்சைல் சல்பைடு

**இருபென்சைல் சல்பைடு** (*Dibenzyl sulfide*) என்பது C14H14S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு சமச்சீர் தயோயீத்தராகும். கட்டமைப்பில் இரண்டு பென்சைல் குழுக்கள் (C6H5CH2-) சல்பைடு பாலத்தால் இணைக்கப்பட்டுள்ளன. நிறமற்றதாக அல்லது வெள்ளை நிறமுள்ள திண்மமாக இச்சேர்மம் காணப்படுகிறது. முனைவற்ற கரைப்பான்களில் கரைகிறது.

## கட்டமைப்பு
Pbcn (எண் 60) என்ற இடக்குழுவில் செஞ்சாய்சதுரப் படிகக் கட்டமைப்பில்  a=13.991 Å b=11.3985 Å c 7.2081 Å. அலகு செல் பரிமாணங்களுடன்  இருபென்சைல் சல்பைடு படிகமாகிறது. வாயு நிலையில்  உள்ள மூலக்கூறுகள் திண்மநிலையில் உள்ள அதே C2 சமச்சீர் கொண்ட அதே வடிவத்தை ஏற்கின்றன.

## தயாரிப்பு
பொட்டாசியம் சல்பைடை பென்சைல் குளோரைடுடன் சேர்த்து சூடுபடுத்தி தொடர்ந்து வடிகட்டுவதன்  மூலம் வணிகரீதியாக இருபென்சைல் சல்பைடு உற்பத்தி செய்யப்படுகிறது. இருபென்சைல் இருசல்பைடு சேமத்திலிருந்து பாசுபீன் வினையாக்கியைப் பயன்படுத்தி சல்பைடு நீக்கம் செய்தும் இது பெறப்படுகிறது.

## மேற்கோள்கள்

பகுப்பு:தயோயீத்தர்கள்
பகுப்பு:அரோமாட்டிக் சேர்மங்கள்
சாம்பல் கொண்டலாத்தி

**சாம்பல் கொண்டலாத்தி** (*Ashy bulbul*) என்பது **[[கொண்டைக்குருவி]]** குடும்பத்தினைச் சார்ந்த பறவைச் சிற்றினமாகும். இதன் விலங்கியல் பெயர் *கெமிக்சோசசு பிளாவாலா* என்பதாகும். இது இந்தியத் துணைக்கண்டத்திலும் தென்கிழக்கு ஆசியாவிலும் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.

## வகைப்பாட்டியல்
முன்பு, சில வகைப்பாட்டியலாளர்கள் *கெப்சிபீட்சு* மற்றும் *மைக்ரோசெலிசு* பேரினங்களில் சாம்பல் கொண்டலாத்தியினை வகைப்படுத்தினர்.

### துணையினங்கள்
ஐந்து துணையினங்கள் தற்போது அங்கீகரிக்கப்பட்டுள்ளன:

* *கெ. பி. பிளாவாலா*-பிளைத், 1845: கிழக்கு இமயமலை, வடகிழக்கு வங்கதேசம், வடமேற்கு மியான்மர் மற்றும் தெற்கு சீனா
* *கெ. பி. கில்டிப்ராண்டி*-ஹியூம், 1874: கிழக்கு மியான்மர் மற்றும் வடமேற்கு தாய்லாந்து
* *கெ. பி. டேவிசோனி*-ஹியூம், 1877: தென்கிழக்கு மியான்மர் மற்றும் தென்மேற்கு தாய்லாந்து
* *கெ. பி. போர்டெல்லி*-தெலாகவுர், 1926:1926 தெற்கு சீனா, கிழக்கு தாய்லாந்து, வடக்கு மற்றும் மத்திய லாவோஸில் காணப்பட்டது
* *கெ. பி. ரெமோடசு*- (தெய்க்னான், 1957) : தெற்கு இந்தோசீனா

## படங்கள்

படிமம்:Ashy_Bulbul_from_bird_photography_tour_to_Eaglenest_wildlife_sanctuary.jpg|alt=H. f. flavala from Eaglenest Wildlife Sanctuary in Arunachal Pradesh, India| *கெ. பி. பிளாவாலா.* இந்தியாவின் அருணாச்சல பிரதேசத்தில்உள்ள ஈகிள்னெஸ்ட் வனவிலங்கு சரணாலயத்திலில்
படிமம்:Ashy_Bulbul._AMSM5398.jpg|alt=Ashy bulbul from Uttarakhand, India| இந்தியாவின் உத்தரகாண்டில் 
படிமம்:Ashy_bulbul.jpg|alt=From Lamjung, Nepal.| நேபாளத்தின் லஜூங்கில்


## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:நேபாளப் பறவைகள்
பகுப்பு:கொண்டலாத்திகள்
தீபக் பூரி

**தீபக் பூரி** (*Deepak Puri*) இந்தியாவின் புது தில்லியைத் தலைமையிடமாகக் கொண்ட மோசர் பேயர் என்ற நிறுவனத்தின் நிறுவனர், தலைவர் மற்றும் நிர்வாக இயக்குநர் ஆவார். நொடிப்பு காரணமாக நிறுவனம் 2018 ஆம் ஆண்டில் கலைக்கப்பட்டது.

தீபக் பூரி ஆரம்பத்தில் ஈஎசுஎசுஓ என்ற எண்ணெய் நிறுவனத்தில் இளைய செயல் அலுவலராகப் பணியாற்றினார் - 1962 ஆம் ஆண்டு  கொல்கத்தாவில், பின்னர் சாலிமார் வண்ணங்கள் நிறுவனத்தில் பணியிலிருந்தார். 1964 ஆம் ஆண்டில், பூரி தனது முதல் நிறுவனமான உலோகத் தொழிற்சாலையை கல்கத்தாவில் தொடங்கினார், அலுமினிய கம்பிகள் மற்றும் தளபாடங்கள் வர்த்தகம் செய்தார். இரண்டு ஆண்டுகளுக்குப் பிறகு,  உற்பத்தியிலும் இறங்கினார். கல்கத்தாவில் தொழிலாளர் பிரச்சனைகள் காரணமாக, 1983 ஆம் ஆண்டில் புது தில்லிக்கு குடிபெயர முடிவு செய்தார். அங்கு இவர் சுவிட்சர்லாந்தை தளமாகக் கொண்ட மோசர் பேயர் உடன் இணைந்து மோசர் பேயர், இந்தியாவைத் தொடங்கினார்.

## கல்வி
தீபக் பூரி இலண்டனில் உள்ள இம்பீரியல் கல்லூரியில் படித்தார். மேலும் செயின்ட் இசுடீபன் கல்லூரி மற்றும் புது தில்லியில் உள்ள மாடர்ன் பள்ளியில் தனது கல்வியை முடித்தார். அமிட்டி பல்கலைக்கழகம் இவரது முன்மாதிரியான முயற்சிகளை அங்கீகரிக்கும் வகையில், இவருக்கு தத்துவப் பாடத்தில் முனைவர் பட்டம் வழங்கிச் சிறப்பித்தது.

## விருதுகள்
* ஜனவரி 2010 ஆம் ஆண்டு சனவரி மாதத்தில் இந்திய தொழில்துறையின் வளர்ச்சிக்கான இவரது பங்களிப்பிற்காக பத்மசிறீ விருது வழங்கப்பட்டது.
* 2002 ஆம் ஆண்டில் மின்னணு மனிதன் விருது
* தகவல் தொழில்நுட்ப மனிதன் விருது
* சிறந்த தொழில்முனைவர் விருது
* 2009 ஆம் ஆண்டின் சிறந்த கண்டுபிடிப்பாளர் விருது.

## மேற்கோள்கள்

பகுப்பு:இந்தியத் தொழிலதிபர்கள்
பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
ரீபு மலைகள்

**ரீபு மலைகள்** (மலாய் மொழி: *Gunung Ribu*; ஆங்கிலம்: *Ribu*) என்பது 1,000 மீ (3,300 அடி) அல்லது அதற்கும் மேற்பட்ட உயரம் கொண்ட மலைகளை வரையறுக்கும் சொல் ஆகும். 

"ரீபு" என்பது ஒருமலாய் மற்றும் ஓர் இந்தோனேசியச் சொல்லாகும்; அதாவது "ஆயிரம்" என பொருள்படும்.இருப்பினும் இந்தச் சொல் இந்தோனேசிய அசல் சொல்லான "ரீபு" என்பதிலிருந்து வந்தது, 

மேலும், ரீபு சிகரம் எனும் தகுதியைப் பெறுவதற்கு, ஒரு மலைக்கு ஆயிரம் மீட்டர் முக்கியத்துவம் இருக்க வேண்டும்.

### பொது

இந்தோனேசியா மற்றும் மலேசியா நாடுகளில், சிகரத்தின் முழுமையான உயரத்திற்கு ஏற்ப ரீபு மலைகள் மூன்று வகைகளாக அறியப்படுகின்றன.

* **மிக உயர்ந்தது** (இந்தோனேசியம்: *Sangat Tinggi*) - 3,000 மீட்டருக்கும் அதிகமான உயரத்தைக் கொண்ட மலைகள்;  
*  **நடுத்தர உயரம்** (இந்தோனேசியம்: *Tinggi Sedang*) - 2,000 முதல் 3,000 மீட்டர் வரையிலான உயரத்தைக் கொண்ட மலைகள்;  
*  **குறைவான உயரம்** (இந்தோனேசியம்: *Kurang Tinggi*) - 1,000 முதல் 2,000 மீட்டர் வரையிலான உயரத்தைக் கொண்ட மலைகள்;

### 7,000 ரீபு மலைகள்

தற்போது, மலேசியா மற்றும் கிழக்கு திமோர் உட்பட இந்தோனேசியத் தீவுக்கூட்டம் முழுவதும் மொத்தம் 270 ரீபு மலைகள் இருப்பதாக அறியப்படுகிறது. இந்தோனேசியாவைப் பொருத்த வரையில் ரிஞ்சனி மலை; புரோமோ மலை; ஆகூங்க் மலை; புன்சாக் ஜெயா போன்றவை மிக உயர்ந்த மலைகளின் பட்டியலில் உள்ளன. 

### கினபாலு மலை

மலேசியாவில் கினபாலு மலை மட்டும் மிக உயர்ந்த மலைகளின் பட்டியலில் உள்ளது. 

2022-ஆம் ஆண்டில், உலகம் முழுவதும் உள்ள சுமார் 7,000 ரீபு மலைகள் அனைத்தையும் அடையாளம் காண ஒரு பன்னாட்டுத் திட்டம் நடந்து வருகிறது.

## இவற்றையும் பார்க்க
* மலேசிய மலைகளின் பட்டியல்
* 2017 ஆகூங்க் எரிமலை வெடிப்பு
* மராபி மலை வெடிப்பு, 2023

## மேற்கோள்கள்

பகுப்பு:மலேசிய மலைகள்
பகுப்பு:இந்தோனேசியாவின் மலைகள்
பென்சோவளையபியூட்டீன்

**பென்சோவளையபியூட்டீன்** (*Benzocyclobutene*) என்பது C8H8 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் பென்சீன் வளையம் வளைய பியூட்டீன் வளையத்துடன் இணைக்கப்பட்டிருக்கும். 

ஒளியுணர் பலபடிகளை உருவாக்க பென்சோவளையபியூட்டீன் அடிக்கடி பயன்படுத்தப்படுகிறது. நுண் மின்-பொறியியல் கருவிகள் மற்றும் நுண் மின்னணுவியல் செயலாக்கத்தில் பயன்படுத்த பென்சோவளையபியூட்டீன் அடிப்படையிலான பலபடி மின்கடத்தா பல்வேறு அடி மூலக்கூறுகளில்  பயன்படுத்தப்படுகிறது. செதில் பிணைப்பு, ஒளியியல் உள்பிணைப்புகள், உள்விழி நரம்பு 
உள்வைப்புகள் போன்றவையும் இதன் பயன்பாடுகளில் அடங்கும். 

## வினைகள்
பென்சோசைவளைய பியூட்டீனை தோராயமாக 180 பாகை செல்சியசு வெப்பநிலை வரை சூடுபடுத்தும் போது, வளையபியூட்டீன் ஒரு வளைய-திறப்பு வினைக்கு உட்படுகிறது.  இது ஆர்த்தோ-சைலைலீனை உருவாக்குகிறது. இந்த செயல்முறை பென்சீன் வளையத்தின் அரோமாட்டிக்கு பண்பை அழிப்பதால், தலைகீழ் வினை மிகவும் விரும்பப்படுகிறது.

இந்த வழியில் உருவாக்கப்பட்ட ஆர்த்தோ-சைலைலீன்கள் வளையக்கூட்டு வினைகளில் அதிக அளவில் பயன்படுத்தப்படுகின்றன. இது பென்சீன் வளையத்திற்கு அரோமாட்டிக்கு பண்பை மீட்டெடுக்கிறது, அதே நேரத்தில் ஒரு புதிய வளையவடிவ இனத்தை உருவாக்குகிறது.

## பயன்கள்
பென்சோவளையபியூட்டீன் நோக்குருவானது ஐவாபிராடின் மற்றும் எசு33005 போன்ற மருந்தியல் பண்புகளுடன் கூடிய பல இரசாயன சேர்மங்களில் பயன்படுத்தப்படுகிறது. கூடுதலாக 4-புரோமோ-2,5-டைமெத்தாக்சிபீனெத்திலமீன் என்ற பென்சோவளையபியூட்டீன் ஒப்புமை ஒன்றும் தயாரிக்கப் பயன்படுகிறது. பென்சோவளையபியூட்டீன் வழிப்பெறுதியாக ஆம்பெடமைன் தயாரிக்கப்பட்டு காப்புரிமையும் பெறப்பட்டுள்ளது.  

## மேற்கோள்கள்

பகுப்பு:பல்வளைய அரோமாட்டிக் நீரகக்கரிமங்கள்
மோகினி அமீது

**மோகினி அமீது** (*Mohini Hameed*)  பாக்கித்தான் நாட்டைச் சேர்ந்த முதல் வானொலி ஒலிபரப்பாளர் ஆவார். 1922 ஆம் ஆண்டில் இவர் பிறந்தார். அபா சமீம் அல்லது சமீம் அபா என்ற பெயர்களால் நன்கு அறியப்பட்டார்.  தொகுப்பாளராகவும் ஒரு  நடிகையாகவும் இவர் மேலும் அறியப்படுகிறார். 1947  ஆம் ஆண்டு ஆகத்து மாதம்  14 ஆம் தேதியன்று  பாக்கித்தான் நாடு  சுதந்திரம் பெற்றபோது, மோகினி பாக்கித்தானின் முதல் பெண் ஒலிபரப்பாளராக ஆனார். 2009 ஆம் ஆண்டு மே மாதம் இவர் இறந்தபோது, பாக்கித்தான் வானொலியின்  லாகூர் புகைப்பட நிலையம் 'மோகினி அமீது புகைப்பட நிலையம் என்று மறுபெயரிடப்பட்டது. மோகினி அமீது  பத்திரிகையாளர் கன்வால் நசீரின் தாயார் ஆவார்.[3]

## ஆரம்பகால வாழ்க்கை.
மோகினி தாசு என்ற இயற்பெயருடன் 1922 ஆம் ஆண்டில் பிரித்தானிய இந்தியாவின் பஞ்சாப் மாநிலத்திலிருந்த பட்டாலா நகரத்தில்  பிறந்தார்.

## தொழில் வாழ்க்கை
மோகினி 1939 ஆம் ஆண்டில் தனது 17 வயதில் அகில இந்திய வானொலி லாகூரில் சேர்ந்தார். விரைவில் மோகினி உருது மொழியின் முக்கிய பெண் குரலாக ஆனார். அகில இந்திய வானொலி லாகூரில்  இவர் இருந்த காலத்தில் கிட்டத்தட்ட ஒவ்வொரு பெரிய வானொலி நாடகத்திற்கும் அல்லது சிறப்பு அறிவிப்புக்கும்  மோகினி குரல் கொடுத்தார். ஆங்கிலேயர்களிடமிருந்து பாக்கித்தான் சுதந்திரம் பெற்றபோது, மோகினி பாக்கித்தானை தனது தாயகமாக தேர்வு செய்தார். மோகினி அமீது  பாக்கித்தான் வானொலியில்  35 ஆண்டுகள் பணியாற்றினார்.

## தனிப்பட்ட வாழ்க்கை மற்றும் மரணம்
1954 ஆம் ஆண்டில், மோகினி தாசு திருமணம் செய்து கொண்டு மோகினி அமீதாக மாறினார். மோகினி அமீது 2009 ஆம் ஆண்டு மே மாதம் 16 ஆம் தேதியன்று  வாசிங்டனின் சியாட்டிலில் இறந்தார்.

## விருதுகள்
மோகினி அமீது பல தேசிய விருதுகளை வென்றார், அவற்றுள் பின்வருவன அடங்கும்:

* 1965 ஆம் ஆண்டில், பாக்கித்தானின் நான்காவது மிக உயர்ந்த குடிமக்கள் விருதான தம்கா-இ-இம்தியாசு  விருதைப் பெற்றார் 
* 1998 ஆம் ஆண்டில், அவருக்கு மீண்டும் 'தம்கா-இ-இம்தியாசு' விருது வழங்கப்பட்டது.
* 1999 ஆம் ஆண்டில், பாக்கித்தான் ஒலிபரப்புக் கழகத்தால் 'வாழ்நாள் சாதனையாளர் விருது' வழங்கப்பட்டது.

## மேற்கோள்கள்

பகுப்பு:2009 இறப்புகள்
பகுப்பு:1922 பிறப்புகள்
பகுப்பு:பாக்கித்தானியப் பெண்கள்
த. கி. சௌதா

**தர்பே கிருஷ்ணானந்தா சௌதா** (*Darbe Krishnananda Chowta*) (1 ஜூன் 1938 - 19 ஜூன் 2019) ஓர் இந்தியத் தொழிலதிபரும், எழுத்தாளரும், கலைஞரும் மற்றும் நாடக ஆளுமையும் ஆவார். இவர் இறக்கும் போது  கர்நாடக சித்ரகலா பரிஷத்தின் பொதுச் செயலாளராக இருந்தார். இவர் இதற்கு முன்பும் இந்த அமைப்பில் பணியாற்றினார்.

## சுயசரிதை
சௌதா, கேரளாவின் மஞ்சேஸ்வரம் அருகே உள்ள தர்பே மெய்யப்படவு என்ற இடத்தில் துளு மொழி பேசும் பந்த் குடும்பத்தில் பிறந்தார்.

மும்பை பல்கலைக்கழகத்தில் பொருளாதாரத்தில் முதுகலைப் படிப்பை முடித்த பிறகு, சௌதா தனது வாழ்க்கையின் பல ஆண்டுகளை கானா, நைஜீரியா மற்றும் இலண்டனில் கழித்தார். பின்னர் பெங்களூருக்குத் திரும்பி, ஏற்றுமதி உட்பட பல்வேறு வணிகத்தில் ஈடுபட்டார்.

## இலக்கியம்
சௌதா *ஆனந்த கிருஷ்ணா* என்ற புனைப்பெயரில் எழுதினார். இவரது *காரியவஜ்ஜெரென கதைக்குலு* மற்றும் *பிலிபதிகதாசு* என்ற நாடகம் கர்நாடக அரசின் துலு சாகித்ய அகாடமியின் விருதுகளைப் பெற்றன. *பட்டு பஜ்ஜேலு*, *தர்மெட்டிமாயே*, *உரி உஷ்ணதா மாயே* மற்றும் *மிட்டபைலு யமுனாக்கா* ஆகியவையும் இவரது பிற படைப்புகள். இவருக்கு மங்களூர் பல்கலைக்கழகம் கௌரவ டாக்டர் பட்டம் வழங்கியது.

## சொந்த வாழ்க்கை
சௌதாவுக்கு சந்தீப் சௌதா (ஒரு இசைக்கலைஞர்) மற்றும் பிரஜ்னா சௌதா (ஒரு இனவியலாளர்) என இரண்டு குழந்தைகள் இருக்கின்றனர்.

## மேற்கோள்கள்

பகுப்பு:கேரள எழுத்தாளர்கள்
பகுப்பு:துளு மக்கள்
பகுப்பு:காசர்கோடு மாவட்ட மக்கள்
பகுப்பு:2019 இறப்புகள்
பகுப்பு:1938 பிறப்புகள்
முலு மலை

**முலு மலை** (மலாய் மொழி: *Gunung Mulu*; ஆங்கிலம்: *Mount Mulu*) என்பது மலேசியாவில் உள்ள மலைகளில் நான்காவது உயர்ந்த மலையாகும். மலேசியா, சரவாக்,  மிரி பிரிவில் உள்ள இந்த மலையின் உயரம் 2,376 மீட்டர் (7,795 அடி). இது சரவாக் மாநிலத்தில் மூருட்டு மலைக்குப் பிறகு இரண்டாவது உயரமான மலையாகும். 

முலு மலை தேசியப் பூங்கா எல்லைக்குள் அமைந்துள்ளதால், இந்த மலைக்கும் அந்தப் பூங்காவின் பெயரிடப்பட்டது. 

## வரலாறு
முலு மலையில் ஏறுவதற்கான முதல் முயற்சி 19-ஆம் நூற்றாண்டில், இசுபென்சர் செயின்ட் ஜான் மற்றும் சார்லசு ஓஸ் என்பவர்களால் மேற்கொள்ளப்பட்டது. அவர்களின் முதல் முயற்சி தோல்வி கண்டது. 

1920-களில் தான், தாமா நிலோங் என்ற பெரவான் பழங்குடியினர் இனத்தைச் சேர்ந்த காண்டாமிருக வேட்டைக்காரர், முலு மலையின் அருகே தென்மேற்கு முகடுகளைக் கண்டுபிடித்தார். அந்த முகடு மலையின் உச்சிக்குக் கொண்டு சென்றது. 

1932-ஆம் ஆண்டில், தாமா நிலோங் எனும் சரவாக் பழங்குடியினர், லார்ட் செக்லெட்டன் மற்றும் ஆக்ஸ்போர்டு பல்கலைக்கழகப் பயணக் குழுவினரையும் முலு மலையின் உச்சிக்குக் கொண்டு சென்றார்.

## ஏறும் பாதை

முலு மலையின் சிகரத்தை அடைவதற்கு ஒரே ஒரு வழித்தடம்தான் உள்ளது. மலையின் சிகரம்  முலு மலை தேசியப் பூங்கா தலைமையகத்திலிருந்து 24 கி.மீ. தொலைவில் அமைந்துள்ளது. இந்த வழித்தடம் முலு மலை தேசிய பூங்கா தலைமையகத்தில் இருந்து முகாம் 3-ஐ சென்றடையும். இந்த முகாம்  12 கி.மீ. தொலைவில், 1,200 மீட்டர் உயரத்தில் முதன்மைக் காடுகளில் உள்ளது. 

பாசி படர்ந்த காடுகள் முகாம் 3-இல் இருந்து தொடங்குகிறது. முகாம் 4 -ஐ அடைய சில மணி நேரங்கள் பிடிக்கும். முகாம் 4-க்குப் பிறகு, சில செங்குத்தான ஏற்றங்களைக்க் காண நேரிடும். அதன் பின்னர் மலையின் சிகரத்தைத் தொடலாம்.

முலு மலையின் உச்சியில் இருந்து இறங்கும் வழித்டத்தில் முகாம் 1 அமைந்துள்ளது. முகாம் 1-இல் இருந்து தேசியப் பூங்கா தலைமையகத்தைச் சென்றடைய மேலும் 3 மணி நேரம் பிடிக்கும்.

## பல்லுயிர்கள்

முலு மலையின் க் கற்கள் மற்றும் தனிமைப்படுத்தப்பட்ட மலைச் சிகரங்கள் பல தனித்துவமான தாவரங்களைக் கொண்டுள்ளன. அத்துடன் அழிந்து வரும் தாவரங்கள் மற்றும் விலங்குகளின் தாயகமாகவும் விளங்குகிறது.https://mulupark.com/about-us/mulu-world-heritage-area/ முலு மலையானது தாழ்நிலக் காட்டுத் தாவரங்களில் (*Dipterocarpaceae*)  இருந்து மலைத்தொடர் தாவரங்கள் (*Montane Vegetations*) வரையிலான உயிரியல் அமைப்புகளைக் கொண்டுள்ளது. 

இந்த மலை அதன் தாவரக் குடுவைகளின் பன்முகத்தன்மைக்கு பெயர் பெற்றது. முலு மலையில் ஐந்து வகையான தாவரக் குடுவைகள் பதிவு செய்யப்பட்டுள்ளன.

## இவற்றையும் பார்க்க

* நியா தேசிய பூங்கா
* மூருட்டு மலை
* மிரி பிரிவு
* லாம்பிர் இல்ஸ் தேசியப் பூங்கா 

## மேற்கோள்கள்

பகுப்பு:மலேசிய மலைகள்
பகுப்பு:சரவாக் மலைகள்
மணல்காடு

**மணல்காடு** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது மருதங்கேணி பிரதேச செயலாளர் பிரிவில் அமைந்துள்ளது. இது பருத்தித்துறைக்குத் தென்கிழக்கே சுமார் 12 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை

பகுப்பு:இலங்கையின் புவியியல்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பெ. ஜான் பாண்டியன்

**பெ. ஜான் பாண்டியன்** (*B. John Pandian*) என்பவர் தமிழ்நாட்டைச் சேர்ந்த ஒரு வழக்கறிஞர், சமூக சேவகர் மற்றும் ஓர் இந்திய அரசியல்வாதி ஆவார். 2000 ஆம் ஆண்டு தமிழக மக்கள் முன்னேற்றக் கழகத்தை நிறுவினார்.

## அரசியல் வாழ்க்கை
இவர் ஆரம்பத்தில் 1989 முதல் பாட்டாளி மக்கள் கட்சி கட்சியில் இருந்தார், இளைஞர் பிரிவு செயலாளராக பதவியை வகித்தார். 1989 இந்தியப் பொதுத் தேர்தலில் பெரம்பலூர் மக்களவைத் தொகுதியில் பாட்டாளி மக்கள் கட்சி வேட்பாளராகப் போட்டியிட்டார், 1991 தமிழ்நாடு சட்டமன்றத் தேர்தலில் முதுகுளத்தூர் சட்டமன்றத் தொகுதியில் போட்டியிட்டார் இரண்டாம் இடத்தைப் பெற்றார்.

2000 ஆம் ஆண்டு தமிழக மக்கள் முன்னேற்றக் கழகத்தை உருவாக்கினார். 2001ல் அதிமுக தலைமையிலான கூட்டணியில் கட்சி சேர்ந்தது இக்கட்சிக்கு ஒரு தொகுதி ஒதுக்கப்பட்டது. ஜான் பாண்டியன் அதிமுக ஆதரவு பெற்று 2001 தமிழ்நாடு சட்டப் பேரவைத் தேர்தலில் எழும்பூரில் போட்டியிட்டு 86 வாக்குகள் வித்தியாசத்தில் தோல்வியடைந்தார்.

இவர் 2011 தமிழ்நாடு சட்டமன்றத் தேர்தலில் முதுகுளத்தூர் சட்டமன்றத் தொகுதியில் சுயேட்சை வேட்பாளராகப் போட்டியிட்டார், ஏனெனில் எந்த ஒரு கட்சிக் கூட்டணி இல்லாமல் போட்டியிட விரும்பினார்.

2016 தமிழ்நாடு சட்டமன்றத் தேர்தலில் அதிமுக தலைமையிலான கூட்டணியில் ஏற்பட்ட கருத்து வேறுபாடுகள் காரணமாக ஆதரவில்லாமல் திருவாடானை சட்டமன்றத் தொகுதியில் சுயேச்சை வேட்பாளராகப் போட்டியிட்டார்.

2017 இல் தேசிய ஜனநாயகக் கூட்டணியில் இணைந்தார். பின்னர் அவர் பட்டியலிடப்பட்ட சாதி பட்டியலிலுள்ள ஆறு துணை சாதிகளை ஒன்றிணைத்து, "தேவேந்திரகுல வேளாளர்" என்று பெயரிட முன்மொழிந்தார். அந்த உட்பிரிவுகளை இதர பிற்படுத்தப்பட்ட வகுப்பில் இருந்து நீக்குவதற்கும் முன்மொழிந்தார். பெயர் மாற்றம் மற்றும் ஒன்றிணைப்பு வெற்றியுடன், 2021 தமிழ்நாடு சட்டமன்றத் தேர்தலில் மீண்டும் எழும்பூர் தொகுதியில் வேட்பாளராகப் போட்டியிட்டார்.  தேர்தலுக்குப் பிறகு, தேர்தலில் தொகுதிப் பங்கீடு தொடர்பாக ஏற்பட்ட கருத்து வேறுபாடு காரணமாக அதிமுக தலைமையிலான கூட்டணியில் இருந்து விலகினார்.

2024 இல் தேசிய ஜனநாயகக் கூட்டணியில் இணைந்து, தென்காசி மக்களவைத் தொகுதியில் தாமரை சின்னத்தில் போட்டியிடுகிறார்.

## தேர்தல்கள்

### மக்களவைத் தேர்தல்

### தமிழ்நாடு சட்டமன்றத் தேர்தல்

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:தென்காசி மாவட்ட மக்கள்
சோடியம் அசுகார்பேட்டு

**சோடியம் அசுகார்பேட்டு** (*Sodium ascorbate*) என்பது  C6H7NaO6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசுகார்பிக் அமிலத்தினுடைய பல்வேறு கனிம உப்புகளில் இதுவும் ஒன்றாகும். அசுகார்பிக் அமிலத்தினுடைய சோடியம் உப்பாகக் கருதப்படும் இது கனிம அசுகார்பேட்டு என்று அழைக்கப்படுகிறது. உயிர்ச்சத்து  சி துணை உணவின் வேறு எந்த வடிவத்தையும் விட இது உலகில் அதிகமாக கிடைக்கும் என்று நிரூபிக்கப்படவில்லை.

சோடியம் அசுகார்பேட்டு பொதுவாக 1,000 மில்லி கிராம் அசுகார்பிக் அமிலத்திற்கு 131 மில்லி கிராம்  சோடியத்தை வழங்குகிறது (1,000 மில்லி கிராம் சோடியம் அசுகார்பேட்டில் 889 மில்லி கிராம் அசுகார்பிக் அமிலமும் 111 மில்லி கிராம்  சோடியமும் உள்ளது).

ஓர் உணவு சேர்க்கைப் பொருளாக  சோடியம் அசுகார்பேட்டின் ஐரோப்பிய ஒன்றிய எண் ஐ301 என்று அடையாளப்படுத்தப்படுகிறது. இது ஆக்சிசனேற்ற மற்றும் அமிலத்தன்மை சீராக்கியாகப் பயன்படுத்தப்படுகிறது. ஐரோப்பிய ஒன்றியம், அமெரிக்கா,  ஆத்திரேலியா மற்றும் நியூசிலாந்தில் உணவு சேர்க்கைப் பொருளாகப் பயன்படுத்த அனுமதிக்கப்படுகிறது.

சோடியம் அசுகார்பேட்டு பல்வேறு வீரியம் மிக்க உயிரணுக்களில் செல்நச்சு விளைவுகளை உருவாக்குவதாகக் கண்டறியப்பட்டுள்ளது, இதில் குறிப்பாக எளிதில் பாதிக்கப்படக்கூடிய மெலனோமா செல்கள் அடங்கும்.
 
## தயாரிப்பு
தண்ணீரில் அசுகார்பிக் அமிலத்தைக் கரைத்து, அதற்கு சமமான சோடியம் பைகார்பனேட்டை தண்ணீரில் சேர்ப்பதன் மூலம் சோடியம் அசுகார்பேட்டு தயாரிக்கப்படுகிறது. நுரைத்துப் பொங்குதல் நிறுத்தப்பட்ட பிறகு, விளைபொருளுடன்  ஐசோபுரோப்பைல் ஆல்ககாலை சேர்ப்பதன் மூலம் 
சோடியம் அசுகார்பேட்டு வீழ்படிவாகப் பெறப்படுகிறது. 

## மேற்கோள்கள்

## புற இணைப்புகள்
* The Bioavailability of Different Forms of Vitamin C

பகுப்பு:கரிமசோடியம் சேர்மங்கள்
பகுப்பு:அசுகார்பேட்டுகள்
பகுப்பு:உணவுச் சேர்பொருட்கள்
பவன் குமார் (இயக்குநர்)

**பவன் குமார்** (Pawan Kumar ) (பிறப்பு 29 அக்டோபர் 1982) ஓர் இந்திய திரைப்பட இயக்குநரும், திரைக்கதை ஆசிரியரும், திரைப்படத் தயாரிப்பாளரும் மற்றும் நடிகரும் ஆவார். இவர் முதன்மையாக கன்னடத் திரைப்படத்துறையில் பணியாற்றுகிறார்.

பவன் குமார் *மனசாரே* மற்றும் *பஞ்சரங்கி* ஆகிய திரைப்படங்களை எழுதியதற்காக நன்கு அறியப்பட்டவர். தான் இயக்குநராக அறிமுகமான லைஃபு இஷ்டேனே (2011) மற்றும் 2013 ஆம் ஆண்டு வெளியான உளவியல் சார்ந்த அதிரடித் திரைப்படமான *[[லூசியா (திரைப்படம்)|லூசியா]]* ஆகிய படங்கள் இவரது தொழில் வாழ்க்கையின் மிகப்பெரிய திருப்புமுனைகளில் ஒன்றாக அமைந்தது. நாடகப் பின்னணியில் இருந்து வந்த இவர், இயக்குநர் யோகராஜ் பட் என்பவருடன் இணை இயக்குநராகப் பணியாற்றுவதற்கு முன்பு மேடையில் நாடகங்களுக்கு வசனம் எழுதி வந்தார்.  2023 இல் பவன் குமார் *தூமம்* என்ற மலையாளத் திரைப்படத்தை எழுதி இயக்கினார். இது இவரது மோசமான படமாக விமர்சகர்களால் கருதப்படுகிறது. 
## மேற்கோள்கள்

## வெளி இணைப்புகள்
* 
* 

பகுப்பு:தெலுங்குத் திரைப்பட இயக்குநர்கள்
பகுப்பு:கன்னடத் திரைப்படத் தயாரிப்பாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட இயக்குநர்கள்
உலு செப்பாட் மலை

**உலு செப்பாட் மலை** (மலாய் மொழி: *Gunung Ulu Sepat*; ஆங்கிலம்: *Mount Ulu Sepat*) என்பது தீபகற்ப மலேசியாவில் உள்ள மிக உயர்ந்த மலைகளில் ஒன்றாகும். உலு செப்பாட் மலையின் உயரம் 2,161 மீட்டர் (7,089 அடி). இந்த மலை கிளாந்தான் - பேராக் மாநிலங்களின் எல்லையில் தித்திவாங்சா மலைத்தொடரில் அமைந்து உள்ளது.  

இந்த மலை கிளாந்தான் மாநிலத்தில் நான்காவது உயரமான மலை; மற்றும் தீபகற்ப மலேசியாவில் 12-ஆவது உயரமான மலையாகும். ஜி7 மலைகளில் ஒன்றான உலு செப்பாட் மலையில் ஏறுவது என்பது மிகக் கடினமானது; தீபகற்ப மலேசியாவில் உள்ள மிகவும் கடினமான மலைப் பயணங்களில் ஒன்றாகக் கருதப்படுகிறது. இந்த மலையில் மருத்துவ குணம் கொண்ட ஏராளமான தாவரங்கள் உள்ளன.

## பொது

பல அடிகள் உயரத்திற்கு மக்கி அழுகிய மரங்களின் அடித்தண்டுகள், கூர்மையான முனைகளைக் கொண்ட மூங்கில்கள் மற்றும் முட்கள் நிறைந்த செடி கொடிகள், மரங்கள் இருப்பதால் உலு செப்பாட் மலைப் பாதை கடினமான பாதைகளில் ஒன்றாகக் கருதப்படுகிறது. இவை மலை உச்சியை அடைவதற்குப் பெரும் சவால்களை ஏற்படுத்துகின்றன. 

480 கிமீ நீளமுள்ள  தித்திவாங்சா மலைத்தொடரில் உலு செப்பாட் மலை உள்ளது. தித்திவாங்சா மலைத்தொடர் என்பது தெனாசிரிம் மலைத்தொடரில் ஒரு பகுதியாகும். தெனாசிரிம் மலைத்தொடர் என்பது தென்கிழக்காசியாவில் 1,700 கி.மீ. நீளத்திற்கு பர்மா, தாய்லாந்து, தீபகற்ப மலேசியா நாடுகளில் படர்ந்து இருக்கும் ஒரு மலைத்தொடராகும்.   

### ஏழு மலைகள்

தீபகற்ப மலேசியாவின் **G7** எனும்  (*G* என்பது *Gunung* எனும் மலாய்ச் சொல்: *மலை* என பொருள்படும்) மலைகளில் இதுவும் ஒன்றாகும். தீபகற்ப மலேசியாவின் மிக உயர்ந்த 7 மலைகளை ஜி7 மலைகள் என அழைக்கிறார்கள்.

தீபகற்ப மலேசியாவில் உள்ள ஏழு உயரமான மலைகள் ஜி7 என அழைக்கப்படுகின்றன.

# G1 தகான் மலை – 2187மீ
# G2 கொர்பு மலை – 2183மீ
# G3 யோங் பெலார் மலை – 2181மீ
# G4 காயோங் மலை – 2173மீ
# G5 சாமா மலை – 2171மீ
# G6 யோங் யாப் மலை – 2168மீ
# G7 உலு செப்பாட் மலை – 2161மீ

மலேசியாவின் கினபாலு மலை (4095 மீ); இந்தோனேசியாவின் ஆகூங்க் மலை, புரோமோ மலை, ரிஞ்சனி மலை போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம். 

ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் இராட்சச விலங்குகள் என அழைப்பதும் உண்டு.

## இவற்றையும் பார்க்க

* மலேசிய மலைகளின் பட்டியல்
* கேமரன் மலை
* சாமா மலை
* யோங் பெலார் மலை
* காயோங் மலை

## மேற்கோள்கள்

## வெளி இணைப்புகள்
* Gunung Ulu Sepat (2161m)
* Gunung Ulu Sepat, Perak, G7 Mountains of Malaysia
* Gunung Ulu Sepat (2161m)

பகுப்பு:மலேசிய மலைகள்
சாம்பல் நிற கொண்டலாத்தி

**சாம்பல் நிற கொண்டலாத்தி** (*Cinereous bulbul-கெமிக்சோசசு சைனெரெசு*) என்பது **[[கொண்டைக்குருவி]]** குடும்பத்தினைச் சார்ந்த ஒரு சிற்றினம் ஆகும். இது தென்கிழக்காசியா மற்றும் இந்தோனேசியாவில் காணப்படுகிறது.

## வகைப்பாட்டியல்
சாம்பல் நிற கொண்டலாத்தி முதலில் *அயோல்* பேரினத்தில் வகைப்படுத்தப்பட்டது. இது முன்பு சாம்பல் கொண்டலாத்தியுடன் தொடர்புடையதாகக் கருதப்பட்டது.

### துணையினங்கள்
இரண்டு துணையினங்கள் தற்போது அங்கீகரிக்கப்பட்டுள்ளன:

* *கெ. சை. சைனெரெசு* - (பிளைத், 1845): மலாய் தீபகற்பம் மற்றும் சுமாத்திரா
* பச்சை சிறகு கொண்டலாத்தி (*கெ. சை. கனெக்டன்சு*) - ஷார்ப், 1887: போர்னியோ

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:கொண்டலாத்திகள்
செம்பழுப்பு கொண்டலாத்தி

**செம்பழுப்பு கொண்டலாத்தி** (*Chestnut bulbul*) அல்லது **செம்பழுப்பு முதுகு கொண்டலாத்தி** என்பது கொண்டைக்குருவி குடும்பத்தினைச் சார்ந்த சிற்றினம் (*கெமிக்சோசசு காசுடனோனோடசு*) ஆகும். இந்த சிற்றினம் முதன்முதலில் 1870-இல் இராபர்ட் சுவின்கோவினால் விவரிக்கப்பட்டது. இது தெற்கு சீனா மற்றும் வடக்கு வியட்நாமில் காணப்படுகிறது. இதன் இயற்கையான வாழ்விடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் ஆகும், இது முதன்மையாக விதானத்தில் வாழ்கிறது.

## உணவு
இது ஒரு அனைத்துண்ணியாகும்.

## வகைப்பாட்டியல்
முன்னதாக, சில வகைப்பாட்டியலாளர்கள் செம்பழுப்பு கொண்டலாத்தியினை *கைப்சிபீட்சு* பேரினத்தில் வகைப்படுத்தினர்; மேலும் இது சாம்பல் கொண்டலாத்தியின் துணையினமாகக் கருதப்பட்டது.

### துணையினங்கள்
இரண்டு துணையினங்கள் தற்போது அங்கீகரிக்கப்பட்டுள்ளன:

* *கெ. கா. கனிபென்னிசு* - செபொஹ்ம், 1890: தெற்கு சீனா மற்றும் வடகிழக்கு வியட்நாம்
* *கெ. கா. காசுடனோனோடசு* - ஆர். ஸ்வின்ஹோ, 1870: வடக்கு வியட்நாமில் மற்றும் ஆய்னான்

thumb

## மேற்கோள்கள்

பகுப்பு:தென் சீனப் பறவைகள்
பகுப்பு:கொண்டலாத்திகள்
இராஜ் பி. ஷெட்டி

**இராஜ் பி. ஷெட்டி** (*Raj B. Shetty*) ஓர் இந்தியத் திரைப்பட நடிகரும், இயக்குநரும் மற்றும் திரைக்கதை ஆசிரியரும் ஆவார். முக்கியமாக இவர் கன்னடத் திரைப்படத்துறையில் பணியாற்றுகிறார். தான் இயக்குநராக அறிமுகமான ஒந்து மொட்டேய கதே (2017) படத்தின் மூலம் அங்கீகாரம் பெற்றார். இது மிகப்பெரிய வணிக வெற்றியைப் பெற்றது. *குப்பி மேல பிரம்மாஸ்திரா* (2019), *மாயாபஜார் 2016* (2020) மற்றும் கன்னடத்தில் சிறந்த படங்களில் ஒன்றாக கருதப்படும் *கருட காமனா விருஷப வாகனா* (2021) போன்ற வணிக ரீதியாக வெற்றி பெற்ற படங்களிலும் இவரது பங்களிப்பு இருந்தது.

கன்னடத் திரைப்படத் துறையில் உள்ள எழுத்தாளர்களின் பிரச்சினைகளைப் பற்றி இவர் அடிக்கடி குரல் கொடுத்து வருகிறார். நடிப்பைத் தவிர, இவர் தீவிர விலங்கு (நாய்) ஆர்வலர். இதன் காரணமாகவே  2022 இல் 777 சார்லி உருவானது. பெரும் வெற்றிப் பெற்ற காந்தாரா திரைப்படத்தின் இறுதிப் பகுதிகளையும் இவர் இயக்கினார். தனது திரைப்படங்களில் ஒளிப்பதிவாளரும் மற்றும் படத் தொகுப்பாளருமான பிரவீன் சிரேயனுடன் அடிக்கடி இணைந்து பணியாற்றுகிறார். இவரது நடிப்பில் இயக்குநர் *நடேஷ் ஹெக்டே* இயக்கிய *பெட்ரோ* என்ற திரைப்படம் பல திரைப்பட விழாக்களில் இடம் பெற்றது.

## மேற்கோள்கள்

### ஆதாரங்கள்
* 
* 
* 
* 
* 

பகுப்பு:1987 பிறப்புகள்
பகுப்பு:கன்னடத் திரைப்பட இயக்குநர்கள்
பகுப்பு:வாழும் மக்கள்
ஹேமந்த் எம். ராவ்

**ஹேமந்த் எம். ராவ்** (Hemanth M. Rao) ஓர் இந்தியத் திரைப்பட இயக்குநரும் மற்றும் திரைக்கதை ஆசிரியரும் ஆவார். குறிப்பாக இவர் கன்னடத் திரைப்படத்துறையில் பணி புரிகிறார். தான் இயக்குநராக அறிமுகமானகோதி பண்ணா சாதாரண மைகட்டு (2016) படத்தின் வெற்றியைத் தொடர்ந்து இவர் புகழ் பெற்றார்.

## தொழில் வாழ்க்கை
ஊடகங்களில் சிலகாலம் பணியாற்றிய பிறகு, ராவ் 2005 ஆம் ஆண்டில் திரைப்படத் துறையில் நுழைந்தார். 2008 ஆம் ஆண்டு வெளியான *குலாபி டாக்கீஸ்* படத்தில் கிரிஷ் காசரவள்ளியின் உதவி இயக்குநராக தனது பணியைத் தொடங்கினார். பின்னர் ஜேக்கப் வர்கீசுடன் *சவாரி* மற்றும் *பிருத்வி* ஆகிய படங்களிலும் பணியாற்றினார்.

இவர் 2016 ஆம் ஆண்டில் கோதி பண்ணா சாதாரண மைகட்டு என்ற கன்னடத் திரைப்படத்தில் இயக்குநராக அறிமுகமானார். இது ஆல்சைமர் நோயால் காணாமல் போன தனது தந்தையைத் தேடும் ஒரு மனிதனைப் பற்றியது. இவர் இணைந்து திரைக்கதை எழுதிய இந்தப் படத்தில்இரக்சித் ஷெட்டி மற்றும் அனந்த் நாக் ஆகியோர் தந்தை மற்ரும் மகன் வேடங்களில் வேடங்களில் நடித்திருந்தனர். புஷ்கர் பிலிம்ஸ் தயாரித்த இந்தப் படம் வெளியான பிறகு விமர்சன ரீதியான பாராட்டைப் பெற்றது.

புனீத் ராச்குமாரின் பி. ஆர். கே புரொடக்ஷன்ஸ் நிறுவனத்தின் கீழ் 2019இல் *கவலுதாரி* என்ற படத்தை இயக்கினார். இந்தப் படம் 12வது பெங்களூர் பன்னாட்டு திரைப்பட விழாவில் "கன்னடத் திரைப்படப் போட்டியில்" சிறந்த திரைப்படத்திற்கான விருதை வென்றது.

2021 ஆம் ஆண்டில் வெளியான *மாஸ்ட்ரோ* என்ற திகில் திரைப்படத்தை  இயக்கினார். பின்னர், *சப்தா சாகரதாச்சே எல்லோ*, என்ற காதல் நாடகத் திரைப்படத்தை இயக்கினார். இது *சைட் ஏ* மற்றும் *சைட் பி* என இரு பகுதிகளாக வெளியிடப்பட்டது. *சைட் ஏ* 1 செப்டம்பர் 2023 அன்று வெளியிடப்பட்ட படம் விமர்சகர்கள் மற்றும் பார்வையாளர்களிடமிருந்து விமர்சன ரீதியான பாராட்டைப் பெற்றது. *சைட் பி* 17 நவம்பர் 2023 அன்று வெளியிடப்பட்டது.

## மேற்கோள்கள்

## வெளி இணைப்புகள்
* 

பகுப்பு:1983 பிறப்புகள்
பகுப்பு:கன்னடத் திரைப்பட இயக்குநர்கள்
பகுப்பு:வாழும் மக்கள்
தோரியம்(IV) புரோமைடு

**தோரியம்(IV) புரோமைடு** (*Thorium(IV) bromide*) என்பது ThBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
தோரியம் டை ஆக்சைடு, புரோமின் மற்றும் கார்பன் ஆகியவற்றை ஒன்றாகச் சேர்த்து 800~900 ° செல்சியசு வெப்பநிலையில் வினைபுரியச் செய்வதான் மூலம் தோரியம்(IV) புரோமைடு தயாரிக்கப்படுகிறது. இந்த தயாரிப்பு முறையில் தோரியம்(IV) புரோமைடின் ஆல்பா மற்றும் பீட்டா வடிவங்களின் கலவையை உருவாக்குகிறது. இக்கலவையை 330~375 பாகை செல்சியசு வெப்பநிலையில் நீண்ட நேரம் சூடாக்குவதன் மூலம் தூய α-வடிவம்  உருவாகிறது. விளைபொருளை 470 ° பாகை செல்சியசு வெப்பநிலைக்கு சூடாக்கி, பின்னர் பனி நீரில் விரைவாக குளிர்விப்பதன் மூலம் தூய β வடிவம் பெறப்படுகிறது.

:ThO2 + 2 C + 2 Br2 ⟶ ThBr4 + 2 CO

தோரியம் மற்றும் புரோமின் தனிமங்கள் நேரடியாக வினையில் ஈடுபட்டாலும் தோரியம் (IV) புரோமைடு உற்பத்தி செய்யப்படுகிறது. தோரியம் ஐதராக்சைடு ஐதரோபுரோமிக் அமிலத்துடன் வினைபுரிந்து வினைக் கரைசலில் இருந்து நீரேற்றுகளை படிகமாக்குகிறது.

## பண்புகள்
தோரியம்(IV) புரோமைடு குறைந்த-வெப்பநிலையில் α-வகையிலும் உயர்-வெப்பநிலையில் β-வகையிலும் காணப்படுகிறது. இவை இரண்டும் வெண்மையான நிறத்தில் நீருறிஞ்சும்  திடப்பொருள்களாகும்.  நீர், எத்தனால் மற்றும் எத்தில் அசிடேட்டு ஆகியவற்றில் எளிதில் கரைகின்றன. இது நிலையான நிலைமைகளின் கீழ் புளோரின் வாயுவுடனும் வெப்பமடையும் போது குளோரின் அல்லது ஆக்சிசன் வாயுக்களுடனும் வினைபுரிகிறது. தோரியம் புரோமைடின் பீட்டா வடிவம் அறை வெப்பநிலையில் மாற்றியமைக்கக்கூடியதாக உள்ளது.  இது 10 முதல் 12 வாரங்களுக்குள் ஆல்பா வடிவத்திற்கு மாறுகிறது. ஆல்பாவிலிருந்து பீட்டாவாக மாறுவது சுமார் 420 ° செல்சியசு வெப்பநிலையில் நிகழ்கிறது. α-வகை தோரியம்(IV) புரோமைடு செஞ்சாய்சதுர வடிவ படிகமாகும். அதே சமயம் β-வகை தோரியம்(IV) புரோமைடு  I41/amd என்ற இடக்குழுவுடன் நாற்கோணக வடிவ படிகமாக உள்ளது. இதன் சில நீரேற்றுகளும் அறியப்படுகின்றன.  மேலும் இந்த நீரேற்றுகள் சூடாக்கும்போது தோரியம் ஆக்சிபுரோமைடை கொடுக்கின்றன. .

## மேற்கோள்கள்

## புற இணைப்புகள்
* 

பகுப்பு:தோரியம் சேர்மங்கள்
பகுப்பு:புரோமைடுகள்
பகுப்பு:ஆக்டினைடு ஆலைடுகள்
பிரசாந்த் நீல்

**பிரசாந்த் நீல்** (*Prashanth Neel*) (பிறப்பு 4 ஜூன் 1980) பிரசாந்த் நீலகண்டபுரம் எனவும் அறியப்படும் இவர் ஓர் இந்தியத் திரைப்பட இயக்குநரும் மற்றும் கன்னடம் மற்றும் தெலுங்கு மொழி திரைப்படங்களில் பணிபுரியும் திரைக்கதை ஆசிரியரும் ஆவார். இவர் 2014 ஆம் ஆண்டு கன்னடத் திரைப்படமான *உக்ரம்* மூலம் அறிமுகமானார். பின்னர் இரண்டு பாகங்கள் கொண்ட கே.ஜி.எஃப் அத்தியாயம் ஒன்று (2022) என்ற திரைப்படங்களை இயக்கினார்: இது அதிக வசூல் செய்த கன்னடத் திரைப்படப் பட்டியலில் இடம் பெற்றது. பின்னர் *சாலார்: பகுதி 1 – சீஸ்ஃபையர்* (2023), என்ற தெலுங்கு படத்தை இயக்கினார்.

## சொந்த வாழ்க்கை
பிரசாந்த் நீலகண்டபுரம்  4 ஜூன் 1980  அன்று கர்நாடக மாநிலத்தில்  தெலுங்கு பேசும் குடும்பத்தில் சுபாஷ் மற்றும் பாரதி ஆகியோருக்கு மகனாகப் பிறந்த பிறந்தார். இவர்களின் குடும்பம் ஆந்திராவின் மடகாசிராவுக்கு அருகிலுள்ள நீலகண்டபுரம் கிராமத்தைச் சேர்ந்தவர்கள். பின்னர் பெங்களூரில் குடியேறினர் நீல் கன்னடம் மற்றும் இந்தி மொழிகளில் சரளமாக பேசுகிறார்.

நீல் 2010 இல் இலிகிதா என்பவரை மணந்தார். இந்த தம்பதிக்கு ஒரு மகள் மற்றும் மகன் உள்ளனர். நீலின் சகோதரி கன்னட நடிகர் ஸ்ரீமுரளியை மணந்தார். முரளி நீலின் அறிமுக இயக்குமான *உக்ரம்* படத்தில் நடித்தார். நீல் தெலுங்குத் திரைப்பட நடிகர் ஆதர்ஷ் பாலகிருஷ்ணா மற்றும் ஆந்திராவின் முன்னாள் மாநில அமைச்சர் இரகு வீரா ரெட்டி ஆகியோரின் உறவினர் ஆவார்.

## தொழில் வாழ்க்கை
திரைப்பட இயக்கத்தில் படிப்பை தொடர்ந்து தான் எழுதிய *ஆ ஹுதுகி நீனே* என்ற திரைக்கதையில் தனது மைத்துனரும் நடிகருமான ஸ்ரீமுரளியைக் கொண்டு இயக்க முடிவு செய்தார். முரளியின் ஆர்வமின்மைக் காரணமாக *உக்ரம்* என்ற அதிரடித் திரைப்படத்தின் திட்டத்துடன் வந்தார். இந்த படம் மிகப்பெரிய வணிக வெற்றியைப் பெற்றது. மேலும், 2014 ஆம் ஆண்டின் அதிக வசூல் செய்த கன்னடப் படங்களில் ஒன்றானது.

பின்னர் 2018இல் வெளியான ஒரு கன்னட மொழி வரலாற்று நாடகம் மற்றும் அதிரடித் திரைப்படமான கே.ஜி.எஃப் அத்தியாயம் ஒன்று . படத்தை பிரசாந்த் நீல் இயக்கினார்.

பின்னர் மைத்ரி மூவி மேக்கர்ஸ் மற்றும் என். டி. ஆர் ஆர்ட்ஸ் இணைந்து தயாரித்த தெலுங்கு நடிகர் பிரபாஸ் நடிப்பில் *சாலார்: பகுதி 1 – சீஸ்ஃபையர்* (2023), என்ற தெலுங்குப் படம் வெளியானது.

## மேற்கோள்கள்

## வெளி இணைப்புகள்
* 
* 

பகுப்பு:கன்னடத் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1980 பிறப்புகள்
குரோதி ஆண்டு

**குரோதி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தெட்டாம் ஆண்டாகும். இந்த ஆண்டை செந்தமிழில் **பகைக்கேடு** என்றும் குறிப்பர்.

## குரோதி ஆண்டு வெண்பா
குரோதி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் அறுபது வருட வெண்பாவில்
 
கோரக் குரோதி தனிற் கொள்ளி மிகுங் கள்ளரினால்
பாரிற் சனங்கள் பயமடைவார் - கார்மிக்க
அற்பமழை பெய்யுமே மஃகங்குறையுமே
சொற்பவிளையுண்டெனவே சொல்

இந்தப் பாடலின்படி இந்த ஆண்டில், அதாவது குரோதி ஆண்டில் மக்கள் சற்று எச்சரிக்கையுடன் இருக்கவேண்டும். கள்வர்களாலும், எதிரிகளாலும் மிகுந்த தொந்தரவு ஏற்படலாம், அதனால் தகுந்த முன்னெச்சரிக்கையுடன் இருந்து அவற்றைத் தவிர்க்கவேண்டும். தேவைப்படும் சமயத்தில் மழைப் பொழிவு குறைவாக இருக்கும். இதனால் காய்கறி பற்றாக்குறை ஏற்படும், பயிற்களின் விளைச்சல் குறையக்கூடும்.

## மேற்கோள்கள்

பகுப்பு:இந்துக் காலக் கணிப்பு முறை
தோரியம்(IV) கார்பைடு

**தோரியம்(IV) கார்பைடு** (*Thorium(IV) carbide*) என்பது ThC என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரியமும் கார்பனும் சேர்ந்து இச்சேர்மம் உருவாகிறது. தோரியம் மோனோகார்பைடு என்ற பெயராலும் இச்சேர்மம் அழைக்கப்படுகிறது. தோரியம்(IV) கார்பைடு கனசதுரப் படிக வடிவத்தில் திண்மமாக காணப்படுகிறது. 

## மேற்கோள்கள்

பகுப்பு:தோரியம் சேர்மங்கள்
பகுப்பு:கார்பைடுகள்
பகுப்பு:பாறை உப்பு படிகக் கட்டமைப்பு
கால்சியம் அசுகார்பேட்டு

**கால்சியம் அசுகார்பேட்டு** (*Calcium ascorbate*) என்பது  CaC12H14O12  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசுகார்பிக் அமிலத்தின் கால்சியம்  உப்பான இச்சேர்மம் ஒரு கனிம அசுகார்பேட்டாகக் கருதப்படுகிறது. நிறை அடிப்படையில் தோராயமாக 10% கால்சியம் இதில் உள்ளது. 

ஓர் உணவு சேர்க்கைப் பொருளாக இது ஐரோப்பிய ஒன்றிய எண் ஐ302 என்ற குறியீட்டால் அடையாளப்படுத்தப்படுகிறது. ஐரோப்பிய ஒன்றியம், அமெரிக்கா, ஆத்திரேலியா மற்றும் நியூசிலாந்தில்  
உணவாகப் பயன்படுத்த அனுமதிக்கப்படுகிறது.

## மேற்கோள்கள்

பகுப்பு:கால்சியம் சேர்மங்கள்
பகுப்பு:அசுகார்பேட்டுகள்
அஜிதா விஜயன்

**அஜிதா விஜயன்** (*Ajitha Vijayan*) இந்தியாவின் கேரள மாநிலம் திருச்சூர் நகரத்தைச் சேர்ந்த இந்திய அரசியல்வாதி ஆவார். இவர் இந்தியப் பொதுவுடைமைக் கட்சியினைச் சார்ந்தவர். இவர் திருச்சூர் மாநகராட்சியின் ஏழாவது மாநகரத் தந்தை ஆவார்.

## மேற்கோள்கள்

பகுப்பு:1973 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
திருச்சூரில் உள்ள மிக உயரமான கட்டிடங்களின் பட்டியல்

[thumb|[திருச்சூர் நகரில் உள்ள வணிகக் கட்டிடம்]]
**திருச்சூரில் உள்ள மிக உயரமான கட்டிடங்களின் பட்டியல்** (*List of tallest buildings in Thrissur*) என்பது இந்தியாவின் கேரளா மாநிலத்தில் திருச்சூரில் உள்ள உயரமான கட்டிடங்களை வரிசைப்படுத்துகிறது. திருச்சூர் நகரின் பல்வேறு பகுதிகளில் பல வானளாவிய கட்டிடங்கள் கட்டப்பட்டு வருவதால் நகரின் தோற்றத்தில் பெரிய ஏற்றம் காணப்படுகிறது.

சோபா நகரில் உள்ள சோபா டோபாசு நகரின் மிக உயரமான கட்டிடமாகும். இது ஒரு உலங்கூர்தி இறங்குதளம் உட்பட மொத்தம் 28 தளங்களை உள்ளடக்கியதாகத் தரையிலிருந்து 97.90 மீட்டர் உயரமுடையது.

திருச்சூரில் குறைந்தது 60 மீட்டர் (198 அடி) அல்லது 16 மாடிகள் கொண்ட கட்டிடங்களை இந்த பட்டியல் வரிசைப்படுத்துகிறது. இதில் கோபுரங்கள் மற்றும் கட்டிடக்கலை விவரங்கள் அடங்கும். கட்டி முடிக்கப்பட்ட கட்டடங்கள் மற்றும் கட்டுமானத்தில் உள்ள கட்டடங்கள் மட்டுமே பட்டியலில் சேர்க்கப்பட்டுள்ளன.
thumb|திருச்சூர் நகரில் ஒரு அடுக்குமாடி கட்டிடம்
thumb|திருச்சூர் நகரில் ஒரு அடுக்குமாடி கட்டிடம்

*

## மேற்கோள்கள்

பகுப்பு:திருச்சூர் தொடர்பான பட்டியல்கள்
பொட்டாசியம் அசுகார்பேட்டு

**பொட்டாசியம் அசுகார்பேட்டு** (*Potassium ascorbate*) என்பது  KC6H7O6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசுகார்பிக் அமிலத்தின் பொட்டாசியம் உப்பான இச்சேர்மம் ஒரு கனிம அசுகார்பேட்டாகக் கருதப்படுகிறது. ஓர் உணவு சேர்க்கைப் பொருளாக ஐரோப்பிய ஒன்றிய எண் ஐ303, பன்னாட்டு எண்ணிடல் முறையில் பஎமு எண் 303 என்றும் இது அடையாங்கள் கொண்டுள்ளது. ஆனாலும் ஐக்கிய இராச்சியம், அமெரிக்கா, ஐரோப்பிய ஒன்றியம் ஆகிய பகுதிகளில் இது  உணவு சேர்க்கைப் பொருளாக அனுமதிக்கப்படுவதில்லை. it is approved for use in Australia and New Zealand. சில ஆய்வுகளின்படி, பொட்டாசியம் அசுகார்பேட்டு ஒரு வலுவான ஆக்சிசனேற்ற  செயல்பாடு கொண்டது என்றும் கட்டி எதிர்ப்புப் பொருளாகவும் செயல்படுவதாகக் கூறப்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:அசுகார்பேட்டுகள்
பகுப்பு:உணவுச் சேர்பொருட்கள்
பகுப்பு:கரிமச் சேர்மங்கள்